שאלה: קשה לי ולא מתחברת לתפילה: אני עוברת תקופה לא פשוטה- בגלל התקופה הזאת לא יוצא לי להתפלל בזמן האחרון חוץ משבת וברכות השחר!שעוזרת לי במשהו ולא יודעת איך לחזור להתפלל!בזמן האחרון אין לי חשק להתפלל. אני לא יודעת למה. וגם כשאני מתפללת אני לא מתרכזת וזה סתם יוצא.מה לעשות? אני מרגישה בזמן האחרון, עם עוד שאלה, שאני חושבת שהיא קשורה מאד- קשה לי גם להתפלל בזמן האחרון. אני מרגישה שזה לא יכול להיות שהתפילה יכולה לשנות משהו-אם בזמן האחרון לא מרגישה שתפילה בכלל עוזרת לי,ועדיין נשארת במקום שלי!וכבר תקופה ארוכה, אפשר להגיד ארוכה מאוד אני מרגישה אי חיבור לתפילה. בתחילה ניסיתי להתפלל כרגיל אך זה היה ללא כוונה ולאט לאט הפסקתי להתפלל. היום אני מתפללת אולי פעמיים בשבוע וגם זה במקרה הטוב. הבעיה שאני פשוט מרגישה שזה לא עוזר לי בכלום,ואני יודעת שאני צריכה להגיד לה על הכל וזה לא ברור מאליו בכלל ואני יודעת שמה קב"ה זה לטובה, אבל אני לא מרגישה שהתפילה יכולה לעזור לי במשהו. ואני יודעת שקב"ה נותן נסיונות כ כ קשיים,אבל אני לא יודעת ולא מבינה מה הוא רוצה מני,לא מצליחה להבין אותו,קשה לי מאוד עכשיו באמונה בו,למה הכל מגיע לי ולמה קשה לי ולמה הוא נותן לי,לא מבינה מה הוא רוצה,לא מצליחה? מראש
תשובה: שואלת היקרה!! כל כך מזדהה איתך, עם הקושי עם הרצון וביחד גם נדהם לראות את השאיפה נדהם לראות את הכוחות לקחת את החיים שלך ברצינות ובעוצמה.! אדיר. ציינת מספר תחושות ושאלות ננסה לסדר אותם ולנסות יחד להבין מה הבעיה ומה הפתרון. -לאחרונה את חשה אי חיבור לתפילה והסיבה-שאינך מרגישה שהתפילה יכולה לעזור במשהו. -אינך מבינה את רצון ה. -התפילה חשובה לך-את רוצה לחזור להתפלל. -את כן מתפללת ברכות השחר ובשבתות(הלוואי על כל בנות ישראל!) בואי נתחיל בבסיס לשם מה אנו מתפללים? ראי, התפילה שלנו היא הקשר עם הקב"ה- בקשות, הודיה, שיתוף- הן ברמה האישית והן ברמה הלאומית. באמת התפילה היא בלשון רבים-כיוון שאיננו איש איש לעצמו-אלא עם אחד ומאוחד. ומתוך תפילת רבים ישנה כמובן גם את בקשת היחיד! את שאיפות היחיד! ששוב הן למטרת נתינה. כמו כן הקב"ה מזמין אותנו להיות שותפים-יש לך יכולת השפעה! לדוגמא: "רפאינו"-ובתוכם חוליו הפרטיים יש "חננו מאתך"-ובפנים גם חנני- כולנו יכולים להשפיע. הרב קוק מסביר הנקודה של שינוי רצון ה  לאחר התפילה-איך הגיוני שה  רצה דבר אחד ושינה אותו? כי באמת לאחר התפילה אני אדם אחר, אני אדם שעלה למדריגה שלא הייתי בה קודם. עכשיו אני אותו אדם שאמר את ה את הבקשה, וגם אותו אדם שלא ראה רק את עצמו. בנוסף התפילה היא גם מדד לעצמי- כשרע לי המילים יצאו מאליהם, כשאני טרוד כשיש לי שאיפות הן יופיעו לתפילה וכן להיפך אם יש לי חסימות, קשיים-הן יופיעו שם! "התפלה המתמדת של הנשמה"(עולת ראיה) הנשמה תמיד מתפללת, בתפילה אנחנו מוציאים זאת לפועל! אם כך-מדוע אין חיבור? מדוע רבים וטובים מתקשים להתחבר? מספר סיבות- "ציפייה"- אני מצפה שמה שאני מבקש-יתממש- ולכן אמרו חכמים "כל המאריך בתפילתו ומעיין בה, סוף בא לידי כאב לב"! ובאמת מדוע אסור לצפות שדבר יתגשם? הלו התחננתי על כך? בקשתי! א. תפילה לעולם לא חוזרת ריקם-איננו יודעים היכן ואיך השפיעה התפילה שלי. ב. מאין לך שבאמת את שביקשת הוא לטובתך? "שעמום"- 3 פעמים ביום אותה תפילה- ובאמת התפילה צריכה להיות שונה מפעם לפעם-סוף סוף קוראים לנו דברים בכל שלב ביום ואנו משתנים כל העת-לעולם איננו אותם אנשים שמתפללים בכל פעם-השאלה אם אנחנו מספיק בוחנים את עצמנו כדי לגלות זאת!(בפרספקטיבה של שנים באמת קל יותר לראות את השינוי-אבל זה קורה לנו משעה לשעה) "קושי פיזי"- לקום, ללכת, וכו.(ובאמת אחד מתפקידי התפילה הוא גם לרומם את האדם מהחיים החומריים למקום גבוה יותר! כדי להזכיר לו את המהות שלו, את השאיפות שלו, את הקשר שלו לקב"ה שיכול להשכח.) עכשיו לשאלותיך- תראי כל קושי בחיים הוא עניין של הסתכלות- מי מאתנו לא נופל במחשבות למה זה מגיע לי? ומה אלו הניסיונות האלו? אך עלינו לשנות סטטוס: לא קושי-אלא אתגר לא ירידה-אלא מקפצה.(במקפצה ישנה ירידה לפני העלייה!) אם פתאום לאחר שנים, קשה לך התפילה, סימן שהגיע הזמן לעלות למקום גבוה יותר-עם יותר הבנה, יותר חיבור. מקום יותר אמיתי. יתכן שאת גדלת-אבל התפילה נשארה במקום יותר מצומצם, פחות גדול ממי שאת ולכן נוצר התסכול והפער. לכן, הייתי ממליץ לך אולי להתחיל ללמוד על הנושא לדוגמא- "ה  שפתי תפתח" של הרב וידל או את ב"מעמד השחר" של הרב דוד חי הכהן- או לשמוע שיעורים באתר של מכון מאיר יש לא מעט. זה יוכל לחבר אותך חזרה למילים למהות התפילה לתפקידה להשפעה שלה על חייך. זה יחזיר אותך חזרה למקום ויגדיל אותך להבנה איך היא משפיעה על חייך! איך היא מרוממת אותך עד כדי כך שכשאינך מתפללת-רע לך עם זה ואת כותבת שאלה. אולי גם שווה לנסות להוסיף פן בתפילה-כל פעם להתרכז יותר אחת או להשתדל לבקש בקשה אחת שונה ב"שומע תפילה" להתחיל להוציא מעצמך צדדים אחרים בתפילה! כמו כן את יכולה לנסות להוסיף "התבודדות" אפילו לזמן מועט- זה ישפיע גם על תפילתך הרגילה- תוכלי במילים שלך לבטא את הקשיים את הלבטים הרצונות והשאיפות! וזו יוכל להקרין גם על התפילה היומיומית. והכי חשוב לשקף לעצמך את הצלחותיך- כל שלב שתעלי תאמרי לעצמך צייני לעצמך כתבי לעצמך!! זה ייתן לך מדד, זה יעודד אותך ויעזור לך בהמשך הדרך! חשוב לי לציין לסיום רק עוד נקודה אחת כללית. שבסופו של יום גם ברגעים הקשים, גם בניסיונות. הקב"ה אתנו, ממש. שולח לנו כוחות שעלינו רק לזהות-לפעמים זה אנשים, לפעמים זה מקרים אבל לרב הם אצלנו פנימה! שואלת היקרה! מקומך מדהים בעיני, הלוואי וירבו כמותך עקשנים לא לאבד את הקשר עם הקב"ה לא להמשיך פשוט במירוץ החיים! מקווה שנתתי כיוון. ואם לא אז תמיד בשמחה hananb1081 gmail.com חנן.